се́й бо всеизря́дный хрс̑то́выхъ за́повѣдей храни́тель бы́сть извѣ́стнѣйшій, не поми́лова тлѣ́ющихъ црс̑твія, ра́ди вѣ́чныя и бл҃же́нныя вои́стинну жи́зни: но расточѝ и дадѐ убѡ́гимъ, и мч҃нческимъ вѣнце́мъ вѣнча́ся: ст҃ѣ́й тро̑цѣ предстоя̀ непосре́дственнѡ, смире́ніе про́ситъ мі́рови, и грѣхѡ́въ ѡставле́ніе, и́же вѣ́рою тогѡ̀ соверша́ющихъ торжество̀